File:Sapta Kailash.JPG

Sapta Kailash
 భూమి పై హిమాలయాలకు అన్ని వైపులా కైలాస పర్వతాలు నెలకొని ఉన్నాయి. హిమాలయ పర్వత శ్రేణులు విస్తరించిన ప్రాంతం అంతా దేవ భూమే ! దేవతల భూమిగా ,  దేవ   భారత దేశ ఆధ్యాత్మిక క్షేత్రాల్లో    హిమాలయాలకు ఉన్న ప్రాధాన్యం అంతా ఇంతా కాదు. ఇక్కడ గాలే శివుడు ! నీరే శివుడు ! అగ్నే శివుడు ! ప్రతి  అణువూ శివుడే ! క్రిమిమూలకం శివుడే ! శివుడే సర్వ శక్తి రూపం ! ఒక అద్భుతమైన వాతావరణం. మౌనంగా ఉన్నా గాలిలో ఈశ్వరుడి పేరు ప్రతిధ్వనించే ప్రాంతం. అడుగడుగునా శివానంద లహరులు పొంగి ప్రవహించే మహోల్లాసకరమైన హిమగిరులు. గంగమ్మ ఉత్తుంగ తరంగయై దివి నుంచి భువికి జాలువారిన అద్భుత క్షేత్రాలు. అఖిలాండకోటి బ్రహ్మాండానికి సార్వభౌముడు .. సాక్షాత్తు ఆదిదేవుడు కొలువుదీరిన మహోన్నత గిరులు ఆ ధవళగిరులు .. ఈ బ్రహ్మాండమంతా వ్యాపించి ఉన్న ఆ పరమాత్మ సాక్షాత్తు సాకారంగా హిమలింగ రూపంలో దర్శనమిచ్చే సప్త కైలాసాలు ఉన్నాయి. అవి  ,  మొదటిది కైలాస పర్వత శిఖరం ఇది టిబెట్‌లో ఉంది. రెండవది కిన్నెర కైలాస్‌ .. హిమాచల్‌ ప్రదేశ్‌లోని కిన్నౌర్‌ జిల్లాలో ఉన్న గొప్ప పర్వతం ఇది. ,  ఇక మూడవది అష్టపాద పర్వత శిఖరం. ఇది కుడా టిబెట్‌లో ఉంది. ఓం పర్వత శిఖరం ఇది నాలుగో కైలాసం. ఐదవది ఆది  కైలాస్‌ శిఖరం. దీన్ని చోటా కైలాస్‌ అని కూడా పిలుస్తారు. ఇది ఉత్తరాఖండ్‌లోని పితోర్‌గఢ్‌ జిల్లాలో ఉంది. ఆరవది శ్రీఖండ్‌ కైలాస శిఖరం. హిమాచల్‌ ప్రదేశ్‌లో రాంపూర్‌ జిల్లాలో ఉంది. ఇదే రాష్ర్టంలో చంబా జిల్లాలో మణి మహేశ్‌ కైలాస శిఖరం   ఏడవది. ఈ శిఖరాలని   వెళ్లే ప్రతిభక్తునికి ఒక విచిత్రమైన అనుభూతి కలుగుతుంది. ఏదో ఒక రూపంలో ఉమాశంకరుల దర్శనం కలుగుతుంది.



 ఈ కథనం శివ సామ్రాజ్యంలో చదవండి .... శివ కిషన్ ,  గ్రంథ కర్త